Krauxidas z Krannónu

Krauxidas alebo Kraxilas (Krauxidas, Kraxilas) bol olympijský víťaz v jazdeckom preteku na koni v roku 648 pred Kr.Eusebios, Eusebius Chronicle.

Na 33. olympijských hrách v roku 648 pred Kr. zaradili do programu hier jazdecké preteky na koni. Prvým víťazom tejto súťažnej disciplíny bol Krauxidas z tesálskeho Krannónu.Pausanias, Periégésis tés Hellados, 5,8,8. Antické jazdecké preteky na koňoch sa od dnešných odlišovali. Jazdci namiesto sediel používali nanajvýš vlnené podložky; nepoužívali ostrohy ani strmene. Jazdili v chitónoch, výnimočne nahí a vždy bosí. Vlasy mali zvyčajne zviazané stuhou. Kone poháňali bičíkmi, korbáčmi alebo bodcami.   

Staroveký grécky cestovateľ a spisovateľ Pausanias o zavedení nových olympijských súťažných disciplín v rokoch 680 pred Kr. a 648 pred Kr. uvádza: „Počas dvadsiatej piatej olympiády prijali beh dospelých koní a za víťaza bol vyhlásený Téban Pagondas so svojim vozom. V ôsmej olympiáde po tejto prijali k hrám zápasníka v pankratiu a pretekárskeho koňa. Zvíťazil kôň krannónskeho Krauxida, a tých, ktorí sa dostavili k pankratiu, premohol syrakúzsky Lygdamis.“.

 Referencie a bibliografia 

 Pozri aj 
 Zoznam olympijských víťazov staroveku

Kategória:Víťazi starovekých olympijských hier v tethrippe